મેષ (અ,લ,ઈ) : તમે બીજાનાં કલ્યાણ કરતાં તમારી પોતાની પ્રગતિ તરફ ધ્યાન કેન્દ્રિત કરશો. અને એ રીતે આ અઠવાડિયામાં તમારામાં બદલાવ આવશે. તમે થોડા વધુ સ્વકેન્દ્રી બનશો અને દુનિયા વિશે વિચારવા કરતા તમારા પોતાના માટે કશુક કરવું જોઈએ એ વાતની તમને અનુભુતિ થાય. તમે દુનિયા સમક્ષ તમારી ખરી ક્ષમતાનો પરચો બતાવવા માટે ઉત્સુક બનશો. વળતરમાં વૃદ્ધિ થાય કે નોકરીમાં બદલાવ આવે. કદાચ સાવ નોખા પ્રકારનું કામ પણ તમે સ્વીકારો.